
24-TA-1400: Noteikumu projekts (Grozījumi)
Grozījumi Ministru kabineta 2017. gada 19. decembra noteikumos Nr. 765 "Kārtība, kādā valsts fondēto pensiju shēmas līdzekļu pārvaldītājs aprēķina maksājumu par ieguldījumu plāna pārvaldi, un kārtība, kādā tiek veikta minētā maksājuma uzskaite un ieturēšana"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (13.01.2022.)

	1.
	Noteikumu (grozījumu) projekts
1. Izdarīt Ministru kabineta 2017. gada 19. decembra noteikumos Nr. 765 "Kārtība, kādā valsts fondēto pensiju shēmas līdzekļu pārvaldītājs aprēķina maksājumu par ieguldījumu plāna pārvaldi, un kārtība, kādā tiek veikta minētā maksājuma uzskaite un ieturēšana" (Latvijas Vēstnesis, 2017, 254. nr.; 2022, 8. nr.) šādus grozījumus:
	Iebildums (LFNA - 08.07.2024.)
Izsakām šādu Iebildumu –

Piedāvātais regulējuma projekts neņem vērā izmaiņas indeksu proporcijā, aprēķinot astoņu gadu vēsturisko rezultātu (rezultāts kopš 2017. gada 31. decembra). Aprēķinot ilgāka perioda rezultātu, ir jāņem vērā izmaiņas indeksu kombinācijā.

Aicinām apsvērt vismaz šādus risinājumus:
a) iespēju astoņu gadu perioda atskaiti sākt no 2024. gada 31.decembra vai brīdi, kad stāsies spēkā noteikumi (pēc analoģijas, ar 2017.gada 31.decembri, kad tika mainīts salīdzinošais indekss).

b) piemēram, papildināt noteikumu 14.2. punktu, precizējot, ka astoņu gadu virspeļņas aprēķinā līdz datumam, kad stājas spēkā izmaiņas, tiek izmantots līdzšinējais indekss. Tādējādi nemainot indeksu tai astoņu gadu laika perioda daļai, kad bija spēkā citi noteikumi.

Aicinām pārrunāt ar nozares dalībniekiem (kā minimums nozari pārstāvošajām asociācijām) kurš risinājums regulējuma projekta virzītājiem šķistu atbilstošāks.
 
Piedāvātā redakcija
-
	Ņemts vērā
Panākta vienošanās saskaņošanas gaitā.
	-

	2.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Iebildums (LFNA - 08.07.2024.)
Izsakām šādu iebildumu –

Lūdzam precizēt vai mainīt pausto apsvērumu par sabiedrības līdzdalības nepiemērošanu, jo nevar izteikt pieņēmumu, ka būtu vienošanās, kas izslēgtu sabiedrības līdzdalības procesa veikšanu.

Papildus jānorāda arī, ka neviena no nozares dalībniekus pārstāvošās asociācijām netika iekļauta MK TAP noteikumu projekta saskaņošanas gaitā, kas sākts 21.jūnijā pēc publiski pieejamās informācijas un sākotnēji MK TAP tas nosūtīts saskaņošanai tikai Tieslietu un Finanšu ministrijām.
Piedāvātā redakcija
-
	Ņemts vērā
Noteikumu projekta izstrādes nodrošināšanai notika vairākas sanāksmes starp Latvijas Bankas pārstāvjiem, VFPS līdzekļu pārvaldītājiem un LFNA pārstāvjiem.
Sabiedriskā līdzdalība par Noteikumu projektu norisinājās no 31.07.2024. līdz 13.08.2024. Iebildumi un priekšlikumi par projektu netika saņemti.
	6. Projekta izstrādē iesaistītās institūcijas un sabiedrības līdzdalības process

	3.
	Noteikumu konsolidētā versija
2.6. akciju atskaites indeksa komponente (AAIK) – indekss, ko izmanto saliktā akciju atskaites indeksa (SAAI) aprēķinam. AAIK1 ir indekss STOXX Europe 600 Net Return (SXXR Index; ISIN EU0009658210; FIGI BBG000P5N0N9) un AAIK2 ir indekss MSCI ACWI Net Return EUR (NDEEWNR Index, FIGI BBG002T2YBW2); 
	Iebildums (LFNA - 08.07.2024.)
Izsakām šādu Iebildumu –

Aizstāt noteikumu projektā piedāvātajā 2.6.apakšpunktā vārdus “STOXX Europe 600 Net Return (SXXR Index; ISIN EU0009658210; FIGI BBG000P5N0N9)” ar vārdiem “Bloomberg Europe DM 600 Net Return Index (EURP600N Index, FIGI BBG012CJ8N46)” un vārdus “MSCI ACWI Net Return EUR (NDEEWNR Index, FIGI BBG002T2YBW2)” ar vārdiem “Bloomberg World Large & Mid Cap Net Return Index EUR (WRLDNE Index, FIGI BBG0169Q4SV8)”.

Pamatojums -
Šie grozījumi ļaus pārvaldītājiem atteikties no STOXX Ltd indeksu datu izmantošanas, kā arī nepalielinās pārvaldītāju izmaksas saistībā ar Noteikumu projektā piedāvāto MSCI Inc indeksu datu izmantošanu, atstājot tikai Bloomberg Index Services Limited indeksus maksājuma par ieguldījumu plāna pārvaldi mainīgās daļas aprēķināšanas procesā. Papildus finanšu ietaupījumam, viena indeksu datu sniedzēja datu izmantošana vienkāršos pārvaldītājiem arī operacionālos procesus.

Bloomberg Barclays Euro Aggregate Total Return Euro Unhedged indekss ir indeksu datu piegādātāja Bloomberg Index Services Limited intelektuālais īpašums. STOXX Europe 600 Net Return ir indeksu datu piegādātāja STOXX Ltd intelektuālais īpašums. Par indeksu vērtību izmantošanu savos iekšējos aprēķinos pārvaldītājiem ir jāmaksā licencēšanas maksa indeksu datu piegādātājiem.
Piedāvātie MK noteikumu grozījumi paredz papildināt izmantojamo indeksu sarakstu ar vēl vienu indeksu – MSCI ACWI Net Return EUR, kuru sniedz indeksu datu piegādātājs MSCI Inc.
Indeksu datu piegādātāji sniedz līdzvērtīgus indeksus, kas atspoguļo noteiktus finanšu tirgus sektorus. Piemēram, STOXX Ltd piedāvātais indekss STOXX Europe 600 Net Return atspoguļo Eiropas akciju dinamiku. Tāpat, arī Bloomberg Index Services Limited piedāvātais indekss Bloomberg Europe DM 600 Net Return Index atspoguļo Eiropas akciju dinamiku.
No pārvaldītāju izmaksu viedokļa, vairāku indeksu datu sniedzēju indeksu izmantošana nav optimāla. Optimāls risinājums ir izmantot viena indeksu datu sniedzēja datus. Bloomberg Index Services Limited ir šāds risinājums, jo šis indeksu datu sniedzējs piedāvā gan obligāciju, gan akciju indeksus, kā arī pārvaldītāji jau izmanto Bloomberg Index Services Limited indeksus.
 
Piedāvātā redakcija
-
	Ņemts vērā
Panākta vienošanās saskaņošanas gaitā.
	-

	4.
	Noteikumu konsolidētā versija
2.10. maksimālais kapitāla vērtspapīru īpatsvars (MKVI) – ieguldījumu plāna prospektā noteiktais maksimālais ieguldījumu īpatsvars kapitāla vērtspapīros,  alternatīvo  ieguldījumu fondos vai tādos ieguldījumu  fondos,  kas var veikt ieguldījumus kapitāla vērtspapīros vai citos riska ziņā tiem pielīdzināmos finanšu instrumentos;
	Iebildums (LVCA - 08.07.2024.)
Nepieciešams labojums šajā punktā, lai  izvairītos no visu alternatīvo ieguldījumu fondu (AIF) automātiskas klasifikācijas par kapitāla vērtspapīriem. Ar mūsu piedāvāto 2.10. panta redakciju ieguldījumi, kuri riska ziņā būtu pielīdzināmi parāda vērtspapīriem, tiktu izslēgti no kapitāla vērtspapīriem pielīdzināmajiem instrumentiem.

Minēto ierosinājumu LVCA izsaka kopsakarībā ar Latvijas Bankas ierosinātajiem grozījumiem Valsts Fondēto pensiju likumā, kas vēl nav izsludināti TAP. Likumprojekts precizē tai skaitā dažādu ieguldījumu savstarpējo pielīdzināmību, precizējot, ka noteicošais faktors ir riska ziņā konstatējama pielīdzināmība.

LVCA piekrīt, ka ir svarīgi noteikt pielīdzināmības kritērijus risku ziņā, līdz ar vienlaicīgi būtu svarīgi noteikt arī kritērijus, kas ļautu ieguldījumus pielīdzināt parāda vērtspapīriem. Šajā sakarībā LVCA 28.jūnijā nosūtīja vēstuli Labklājības ministrijai, Finanšu ministrijai un Latvijas Bankai, kurā detalizēti skaidrots LVCA viedoklis, tai skaitā attiecībā uz ieguldījumu risku pielīdzināmību.
Piedāvātā redakcija
2.10.
maksimālais kapitāla vērtspapīru īpatsvars (MKVI) – ieguldījumu plāna prospektā noteiktais maksimālais ieguldījumu īpatsvars kapitāla vērtspapīros,  vai tādos alternatīvo  ieguldījumu fondos un ieguldījumu  fondos,  kas var veikt ieguldījumus kapitāla vērtspapīros vai citos riska ziņā tiem pielīdzināmos finanšu instrumentos;
	Ņemts vērā
Likumprojektā “Grozījumi Valsts fondēto pensiju likumā” piedāvātā redakcija skaidri nosaka, kādi ieguldījumi ir pielīdzināmi kapitāla vērtspapīru vai tiem riska ziņā pielīdzināmu finanšu instrumentu klasei. Tā nosaka, ka tie ir ieguldījumi ar ieguldījumu fondu un alternatīvo ieguldījumu fondu starpniecību, t.sk. ieguldījumi riska ieguldījumu fondos, privātā kapitāla fondos un nekustamā īpašuma fondos, kuru sviras finansējums ir vienāds vai lielāks par 50 procentiem no to neto aktīvu vērtības.
Tas nozīmē, ka ieguldījumi, kas ir veikti ar ieguldījumu fondu un alternatīvo ieguldījumu fondu starpniecību, bet kuri nav minēti kā pielīdzināmi kapitāla vērtspapīru klasei, nav uzskatāmi par kapitāla vērtspapīriem riska ziņā pielīdzināmiem ieguldījumiem. 
Šo skaidrojumu Latvijas Banka sniedza arī LVCA, atbildot tai uz 28.06.2024. vēstuli.
	2.6. maksimālais kapitāla vērtspapīru īpatsvars (MKVI) – ieguldījumu plāna prospektā noteiktais maksimālais ieguldījumu īpatsvars kapitāla vērtspapīros,  alternatīvo  ieguldījumu fondos vai tādos ieguldījumu  fondos,  kas var veikt ieguldījumus kapitāla vērtspapīros vai citos riska ziņā tiem pielīdzināmos finanšu instrumentos;

	5.
	Noteikumu konsolidētā versija
6.3. indeksu STOXX Europe 600 Net Return (SXXR Index; ISIN EU0009658210; FIGI BBG000P5N0N9) aizstāj ar indeksu S&P Europe 350 Net Total Return Index (SPTR350N Index, FIGI BBG002SSHQ07);
	Iebildums (LFNA - 08.07.2024.)
Izsakām šādu Iebildumu -

Aizstāt noteikumu projektā piedāvātajā 6.3. apakšpunkta grozījumu redakcijā vārdus “STOXX Europe 600 Net Return (SXXR Index; ISIN EU0009658210; FIGI BBG000P5N0N9)” ar vārdiem “Bloomberg Europe DM 600 Net Return Index (EURP600N Index, FIGI BBG012CJ8N46).”

Pamatojums –
Šie grozījumi ļaus pārvaldītājiem atteikties no STOXX Ltd indeksu datu izmantošanas, kā arī nepalielinās pārvaldītāju izmaksas saistībā ar Noteikumu projektā piedāvāto MSCI Inc indeksu datu izmantošanu, atstājot tikai Bloomberg Index Services Limited indeksus maksājuma par ieguldījumu plāna pārvaldi mainīgās daļas aprēķināšanas procesā. Papildus finanšu ietaupījumam, viena indeksu datu sniedzēja datu izmantošana vienkāršos pārvaldītājiem arī operacionālos procesus.

Bloomberg Barclays Euro Aggregate Total Return Euro Unhedged indekss ir indeksu datu piegādātāja Bloomberg Index Services Limited intelektuālais īpašums. STOXX Europe 600 Net Return ir indeksu datu piegādātāja STOXX Ltd intelektuālais īpašums. Par indeksu vērtību izmantošanu savos iekšējos aprēķinos pārvaldītājiem ir jāmaksā licencēšanas maksa indeksu datu piegādātājiem.
Piedāvātie MK noteikumu grozījumi paredz papildināt izmantojamo indeksu sarakstu ar vēl vienu indeksu – MSCI ACWI Net Return EUR, kuru sniedz indeksu datu piegādātājs MSCI Inc.
Indeksu datu piegādātāji sniedz līdzvērtīgus indeksus, kas atspoguļo noteiktus finanšu tirgus sektorus. Piemēram, STOXX Ltd piedāvātais indekss STOXX Europe 600 Net Return atspoguļo Eiropas akciju dinamiku. Tāpat, arī Bloomberg Index Services Limited piedāvātais indekss Bloomberg Europe DM 600 Net Return Index atspoguļo Eiropas akciju dinamiku.
No pārvaldītāju izmaksu viedokļa, vairāku indeksu datu sniedzēju indeksu izmantošana nav optimāla. Optimāls risinājums ir izmantot viena indeksu datu sniedzēja datus. Bloomberg Index Services Limited ir šāds risinājums, jo šis indeksu datu sniedzējs piedāvā gan obligāciju, gan akciju indeksus, kā arī pārvaldītāji jau izmanto Bloomberg Index Services Limited indeksus.
 
Piedāvātā redakcija
-
	Ņemts vērā
Panākta vienošanās saskaņošanas gaitā.
	6.3. indeksu MSCI Europe EUR Net Total Return (M7EU Index; FIGI BBG0010GYVC2) aizstāj ar indeksu STOXX Europe 600 Net Return (SXXR Index; ISIN EU0009658210; FIGI BBG000P5N0N9);

	6.
	Noteikumu konsolidētā versija
6.5. indeksu MSCI ACWI Net Return EUR (NDEEWNR Index, FIGI BBG002T2YBW2) aizstāj ar indeksu STOXX World AC (Cap Index) – Net EUR (STXWAR Index; FIGI BBG018C66BS3; ISIN CH0462362093);
	Iebildums (LFNA - 08.07.2024.)
Izsakām šādu Iebildumu –

Aizstāt noteikumu projektā piedāvātajā 6.5. apakšpunkta redakcijā vārdus “MSCI ACWI Net Return EUR (NDEEWNR Index, FIGI BBG002T2YBW2)” ar vārdiem “Bloomberg World Large & Mid Cap Net Return Index EUR (WRLDNE Index, FIGI BBG0169Q4SV8)”.

Pamatojums –
Šie grozījumi ļaus pārvaldītājiem atteikties no STOXX Ltd indeksu datu izmantošanas, kā arī nepalielinās pārvaldītāju izmaksas saistībā ar Noteikumu projektā piedāvāto MSCI Inc indeksu datu izmantošanu, atstājot tikai Bloomberg Index Services Limited indeksus maksājuma par ieguldījumu plāna pārvaldi mainīgās daļas aprēķināšanas procesā. Papildus finanšu ietaupījumam, viena indeksu datu sniedzēja datu izmantošana vienkāršos pārvaldītājiem arī operacionālos procesus.

Bloomberg Barclays Euro Aggregate Total Return Euro Unhedged indekss ir indeksu datu piegādātāja Bloomberg Index Services Limited intelektuālais īpašums. STOXX Europe 600 Net Return ir indeksu datu piegādātāja STOXX Ltd intelektuālais īpašums. Par indeksu vērtību izmantošanu savos iekšējos aprēķinos pārvaldītājiem ir jāmaksā licencēšanas maksa indeksu datu piegādātājiem.
Piedāvātie MK noteikumu grozījumi paredz papildināt izmantojamo indeksu sarakstu ar vēl vienu indeksu – MSCI ACWI Net Return EUR, kuru sniedz indeksu datu piegādātājs MSCI Inc.
Indeksu datu piegādātāji sniedz līdzvērtīgus indeksus, kas atspoguļo noteiktus finanšu tirgus sektorus. Piemēram, STOXX Ltd piedāvātais indekss STOXX Europe 600 Net Return atspoguļo Eiropas akciju dinamiku. Tāpat, arī Bloomberg Index Services Limited piedāvātais indekss Bloomberg Europe DM 600 Net Return Index atspoguļo Eiropas akciju dinamiku.
No pārvaldītāju izmaksu viedokļa, vairāku indeksu datu sniedzēju indeksu izmantošana nav optimāla. Optimāls risinājums ir izmantot viena indeksu datu sniedzēja datus. Bloomberg Index Services Limited ir šāds risinājums, jo šis indeksu datu sniedzējs piedāvā gan obligāciju, gan akciju indeksus, kā arī pārvaldītāji jau izmanto Bloomberg Index Services Limited indeksus.
 
Piedāvātā redakcija
-
	Ņemts vērā
Panākta vienošanās saskaņošanas gaitā.
	6.5. indeksu MSCI ACWI Net Return EUR (NDEEWNR Index, FIGI BBG002T2YBW2) aizstāj ar indeksu STOXX World AC (Cap Index) – Net EUR (STXWAR Index; FIGI BBG018C66BS3; ISIN CH0462362093);

	7.
	Noteikumu konsolidētā versija
14.2. par aprēķina dienu, ja šajā dienā virspeļņa par pēdējo astoņu gadu periodu ir lielāka par nulli, aprēķina, izmantojot šādu formulu:


, kur

AMMDt – aprēķinātās maksājuma mainīgās daļas apmērs par aprēķina dienu;

PAVt–1 – ieguldījumu plāna neto aktīvu vērtība iepriekšējā aprēķina dienā;

VP1dt – aprēķina dienas virspeļņa aprēķina dienā;

VP8gt – astoņu gadu virspeļņa aprēķina dienā;
	Iebildums (LVCA - 08.07.2024.)
LVCA ierosina ieviest samērīgus motivējošus mehānismus, kas mudinātu pārvaldītājus izskatīt un izmantot ieguldījumu iespējas arī tādos kapitāla tirgus segmentos un instrumentos, kas ietver augstākas izvērtēšanas un uzraudzības izmaksas, bet sniedz būtisku tiešu un netiešu (multiplicējošu) pozitīvu efektu vietējās ekonomikas attīstībai.

Šajā sakarībā LVCA ierosina noteikt, ka pārvaldītāja maksājuma mainīgās daļas apmēra noteikšanā ir jāiekļauj komponente, kas mainīgās daļas apmēru piesaista ieguldījumiem MVU un tādos Alternatīvo Ieguldījumu Fondos (AIF), kuru parakstītais kapitāls nepārsniedz EUR 500 miljoni eiro. Sasaiste ar maksājumu mainīgās daļas apmēru nodrošina to, ka papildus maksājumu apmēru būs iespējams saņemt tikai sekmīga kopējā ienesīguma gadījumā. Papildus atlīdzība sekmīgu ieguldījumu gadījumā ļaus segt augstākas pārvaldnieku darbības izmaksas veicot tiešos ieguldījumus kapitāla tirgū (atšķirībā no Fondu ieguldījumiem, par kuriem tiek maksātas komisijas un kas Latvijas kapitāla tirgu nenosedz).
Piedāvātā redakcija
14.2.
par aprēķina dienu, ja šajā dienā virspeļņa par pēdējo astoņu gadu periodu ir lielāka par nulli, aprēķina, izmantojot šādu formulu:
AMMDt = PAVt–1 x PIt x min (VP1dt ; VP8gt), kur


AMMDt – aprēķinātās maksājuma mainīgās daļas apmērs par aprēķina dienu; PAVt–1 – ieguldījumu plāna neto aktīvu vērtība iepriekšējā aprēķina dienā; VP1dt – aprēķina dienas virspeļņa aprēķina dienā;
VP8gt – astoņu gadu virspeļņa aprēķina dienā;
PIt – virspeļņas procentuālais īpatsvars aprēķina dienā;

PIt vērtības tiek noteiktas sekojoši:
 PIt vērtība/ Tiešo ieguldījumu īpatsvars parāda un kapitāla vērtspapīros, kas ieguldīti MVU un tādos Alternatīvo Ieguldījumu Fondos (AIF), kuru parakstītais kapitāls nepārsniedz EUR 500 000 000 (AIF ieguldījumu īpatsvars tiek mērīts pēc parakstītā kapitāla).
10%/ 0-10%
15%/ 10-15%
20%/ 15-20%
25%/ virs 20%
	Nav ņemts vērā
Latvijas Banka ir sniegusi atbildi uz šo iebildumu vēstules LVCA ietvarā.
	-

	8.
	Noteikumu konsolidētā versija
15.4. ja gada pēdējā aprēķina dienā DV ir vienāda vai mazāka par katra gada pēdējās aprēķina dienas DV iepriekšējo septiņu gadu periodā pirms kārtējā gada, bet UMMD apmērs par kārtējo gadu ir pozitīvs, aprēķina, izmantojot šādu formulu:
 

UMMDt – ieguldījumu plāna finanšu pārskatos uzskaitītās maksājuma mainīgās daļas apmērs par aprēķina dienu;

UMMDK,t–1 – ieguldījumu plāna finanšu pārskatos uzskaitītās maksājuma mainīgās daļas apmērs par kārtējo gadu iepriekšējā aprēķina dienā.
	Iebildums (LFNA - 08.07.2024.)
Izsakām šādu Iebildumu -
Lūdzam apsvērt precizēt, uzsākta septiņu gadu perioda uzskaite plāniem, kas darbību sākuši pēc 2017. gada 31.decembra.

Pievēršam uzmanību, ka matemātiskā aprēķina rezultāta interpretācijas iespēja ir pārāk plaša un var pastāvēt pieeja, ka tas var radīt iespēju nepamatoti piemērot pensijas plāna dalībniekam mainīgās komisijas daļu. Šāda situācija nav atbilstoša.
 
Piedāvātā redakcija
-
	Ņemts vērā
Panākta vienošanās saskaņošanas gaitā.
 
	15.4. ja gada pēdējā aprēķina dienā DV ir vienāda vai mazāka par katra gada pēdējās aprēķina dienas DV iepriekšējo septiņu gadu periodā pirms kārtējā gada (ieguldījumu plāniem ar darbības termiņu īsāku par septiņiem gadiem DV salīdzinājumam izmanto katra gada pēdējās aprēķina dienas DV un ieguldījumu plāna darbības uzsākšanas dienas DV), un ja gada pēdējā aprēķina dienā UMMD apmērs par kārtējo gadu ir pozitīvs, UMMD par gada pēdējo aprēķina dienu pārrēķina, izmantojot šādu formulu:
 
UMMDt – ieguldījumu plāna finanšu pārskatos uzskaitītās maksājuma mainīgās daļas apmērs par aprēķina dienu;
UMMDK,t–1 – ieguldījumu plāna finanšu pārskatos uzskaitītās maksājuma mainīgās daļas apmērs par kārtējo gadu iepriekšējā aprēķina dienā.

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (LFNA - 08.07.2024.)
Izsakām šādu priekšlikumu -
Noteikumu projekta virzītājam piesaistot Latvijas Banku un nozares pārstāvjus apspriest un rast risinājumu jautājumā par strauju palielinājumu aktīvos. Proti, ja ir uzkrāta mainīgā komisija, bet pārvaldītājs nevar to ņemt un tā tiek novirzīta plāna aktīvos, strauji tos palielinot gada sākumā. Šāda situācija var atstāt negatīvu efektu uz tiem shēmas dalībniekiem, kur maina savus plānus šādā periodā.
 
Piedāvātā redakcija
-
	Ņemts vērā
Risinājums tiek meklēts.
	1.3. Pašreizējā situācija, problēmas un risinājumi

	10.
	Anotācija (ex-ante)
7.1. Projekta izpildē iesaistītās institūcijas
	Priekšlikums (LFNA - 08.07.2024.)
Izsakām šādu priekšlikumu -
Lūdzam precizēt aktuālās izpildē iesaistītās Ieguldījumu pārvaldes sabiedrības. Minētā informācija par minētajām sabiedrībām, piemēram, pieejama gan Latvijas Bankas, gan Uzņēmumu reģistra tīmekļa vietnēs.
 
Piedāvātā redakcija
-
	Ņemts vērā
Precizēta anotācijas 7.1 sadaļa.

